Rettens kendelse (Femte Afdeling) af 11. juni 2020 –

VDV eTicket Service mod Kommissionen og INEA

(Sag T-516/19)

»Voldgiftsbestemmelse – »Horisont 2020«-rammeprogrammet for forskning og innovation (2014-2020) – projekt »European Travellers Club: Account-Based Travelling across the European Union – ETC« – tilskudsaftale – afgørelse fra INEA, der fastslår, at visse omkostninger, der er afholdt i forbindelse med underleverancekontrakter, ikke er støtteberettigede – fejlagtig identifikation af sagsøgte – akt, som indgår som del af en kontrakt, og som ikke kan udskilles herfra – berettiget forventning – søgsmål, der dels skal afvises, dels åbenbart savner ethvert retligt grundlag«

1. Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – søgsmål, som reelt vedrører en tvist af kontraktmæssig karakter – 99457 – manglende kompetence for Unionens retsinstanser – afvisning (Art. 256, stk. 1, TEUF, art. 263 TEUF, 272 TEUF og 274 TEUF; Rettens procesreglement, art. 130, stk. 1 og 7) (jf. præmis 33-36, 38, 41 og 42)

2. Retslig procedure – indbringelse af sag for Retten på grundlag af en voldgiftsklausul – kontrakt underlagt national ret – anvendeligheden af nationale materielle bestemmelser – tilskudsaftalens underlæggelse af de EU-retlige forskrifter i givet fald kompletteret af national ret (Art. 272 TEUF) (jf. præmis 50 og 51)

3. Retslig procedure – indbringelse af sag for Retten på grundlag af en voldgiftsklausul – aftale indgået som led i et specifikt forsknings- og innovationsprogram – INEA’s afvisning af at anse visse udgifter afholdt i forbindelse med underleverandøraftaler for tilskudsberettigede – anmodning om tilbagebetaling af de nævnte afholdte udgifter – modtagerens anfægtelse af metoden til beregning af de tilskudsberettigede udgifter – INEA’s påståede retsmisbrug – betingelser – foreligger ikke – påberåbelse af pligten til at udvise omhu – rækkevidde – Kommissionens forpligtelse til at undersøge, om modtageren vil eller kan overholde kontraktens betingelser for støtteberettigelse – foreligger ikke (Art. 263 TEUF og 272 TEUF) (jf. præmis 52, 54 og 56-60)

4. Retslig procedure – indbringelse af sag for Retten på grundlag af en voldgiftsklausul – aftale indgået som led i et specifikt forsknings- og innovationsprogram – INEA’s afvisning af at anse visse udgifter afholdt i forbindelse med underleverandøraftaler for tilskudsberettigede – anmodning om tilbagebetaling af de nævnte afholdte udgifter – modtagerens anfægtelse af metoden til beregning af de tilskudsberettigede udgifter – påberåbelse af princippet om beskyttelse af den berettigede forventning – betingelser – præcise løfter afgivet af administrationen – påberåbelse af en undladelse at handle ved påbegyndelsen af det af aftalen omfattede projekt, ved indgåelsen af den nævnte aftale og under dens gennemførelse – afvisning fra realitetsbehandling (Art. 263 TEUF og 272 TEUF) (jf. præmis 66 og 68)

Angående

Søgsmål, dels i henhold til artikel 272 TEUF med påstand om, at det fastslås, at den manglende anerkendelse af omkostninger for et beløb på 407443,04 EUR i INEA’s skrivelse af 13. maj 2019 Ref. Ares(2019)3151305 i forbindelse med »Horizon 2020«-programmet er ulovlig, dels og subsidiært i henhold til artikel 263 TEUF med påstand om, at samme skrivelse annulleres, for så vidt som disse omkostninger på det nævnte beløb i henhold hertil ikke anses for støtteberettigede.

Konklusion

1) Sagen afvises, idet det er åbenbart, at den delvis ikke kan antages til realitetsbehandling, delvis er åbenbart ugrundet.